Klasa: UP/I 334-01/20-01/

Ur.br.: 2125/17-01-20-01

Gospić, 09. ožujka 2020. godine.

Na temelju članka 188. i 189. Zakona o zaštiti prirode (Narodne novine 80/13, 15/18, 14/19) Javna ustanova „Park prirode Velebit“ dana 09. ožujka 2020.g. objavljuje

**POZIV ZA JAVNO PRIKUPLJANJE PONUDA**

**za dodjelu koncesijskog odobrenja za obavljanje aktivnosti turističkog vođenja i prihvata posjetitelja uz tumačenje obilježja Parka prirode „Velebit“**

1. PREDMET KONCESIJSKOG ODOBRENJA: Javna ustanova u postupku je dodjele koncesijskog odobrenja za obavljanje aktivnosti turističkog vođenja i prihvata posjetitelja uz tumačenje obilježja „Parka prirode Velebit“ na širem području Parka.
2. RAZDOBLJE ZA DODJELU KONCESIJSKOG ODOBRENJA: tijekom 2020.g.
3. PONUDI ZA DODJELU KONCESIJSKOG ODOBRENJA PRILAŽE SE:
   1. Dokaz o upisu u sudski registar trgovačkog suda ili registar obrtnika Republike Hrvatske ili izvadak iz registra udruga Republike Hrvatske ne stariji od šest mjeseci računajući od dana podnošenja zahtjeva za dodjelu koncesijskog odobrenja.
   2. Program i način rada za djelatnost koja se prijavljuje sa obavezno navedenim planiranim lokalitetima provođenja aktivnosti.
   3. Izvornik ili ovjerenu presliku potvrde o nepostojanju poreznog duga ponuditelja što ju je izdala nadležna porezna uprava Ministarstva financije, ne starija od 30 (trideset) dana.
   4. Za svu navedenu dokumentaciju moguće je priložiti jednako vrijedan dokument zemalja članica EU.
4. VISINA NAKNADE za koncesijsko odobrenje iznosi: 20,00 kn po posjetitelju.
5. ROK ZA PODNOŠENJE PONUDA: 23. ožujka 2020.g.
6. PONUDA ZA DODJELU KONCESIJSKOG ODOBRENJA DOSTAVLJA SE NA ADRESU: Javna ustanova „Park prirode Velebit“ , Kaniža Gospićka 4b, 53000 Gospić s naznakom **Ponuda za obavljanje aktivnosti turističkog vođenja i prihvata posjetitelja – ne otvarati!**
7. KRITERIJI ZA ODABIR PONUDE su slijedeći:

- dosadašnje iskustvo u obavljanju aktivnosti iz Poziva;

- kvaliteta sadržaja priloženog Programa i načina rada za djelatnost koja se

prijavljuje kako bi se procijenila odgovornost pristupa ponuditelja profesionalnom i

odgovornom obavljanju djelatnosti uz ispunjavanje uvjeta natječaja.

1. Povjerenstvo za pripremu i provedbu javnog prikupljanja ponuda će nakon otvaranja ponuda izvršiti pregled i ocjenu ponuda, te u roku od 15 dana ravnateljici Javne ustanove dostaviti zapisnik o pregledu i ocjeni ponuda radi izrade prijedloga odluke o dodijeli koncesijskog odobrenja. Odluku o dodjeli koncesijskog odobrenja donosi Upravno vijeće Javne ustanove „Park prirode Velebit“, a na temelju iste davatelj koncesijskog odobrenja i ovlaštenik sklapaju Ugovor o koncesijskom odobrenju. Nepravodobne i nepotpune ponude neće se razmatrati. Otvaranje ponuda nije javno.
2. Odabrani ponuditelji biti će dužni do dana potpisivanja Ugovora o koncesijskom odobrenju Javnoj ustanovi dostaviti **zadužnicu** na iznos od 5.000,00 kn ovjerenu kod javnog bilježnika kao osiguranje plaćanja utvrđene naknade i jamstva ostvarivanja zaštite prirode.
3. Osim gore navedenih uvjeta, svi detalji vezani uz što kvalitetnije obavljanje djelatnosti za koju se daje koncesijsko odobrenje te dinamika plaćanja naknade za koncesijsko odobrenje definirati će se prilikom sklapanja Ugovora o koncesijskom odobrenju.

1. Javna ustanova zadržava pravo da sukladno utvrđenim kriterijima bez posebnog dodatnog obrazloženja prihvati, odbije ili odbaci određenu ponudu.

**O b r a z l o ž e nj e**

Sukladno čl. 188., st. 1. Zakona o zaštiti prirode (Narodne novine 80/13, 15/18, 14/19, dalje u tekstu - Zakon) Javna ustanova koja upravlja zaštićenim područjem može dati koncesijsko odobrenje na vrijeme do pet godina pravnim osobama i fizičkim osobama koje su registrirane za obavljanje obrta za gospodarsko korištenje prirodnih dobara ili obavljanje druge djelatnosti na zaštićenom području. Odluka o koncesijskom odobrenju donosi se na temelju javnog prikupljanja ponuda ili na zahtjev (čl. 189., st. 1. Zakona). Na osnovi odluke o koncesijskom odobrenju davatelj koncesije i ovlaštenik sklapaju ugovor o koncesijskom odobrenju (čl. 191., st. 1. Zakona).

Javna ustanova je do sada sklapala ugovore o koncesijskom odobrenju sa zainteresiranim subjektima za obavljanje određenih aktivnosti na području Parka. Budući da postoji interes gospodarskih subjekata za obavljanje istih aktivnosti, Javna ustanova pristupa raspisivanju poziva.